open-index/open-wikipedia-markdown huggingface dataset:
Макараўскі сельсавет

**Мака́раўскі сельсавет** — былая адміністрацыйна-тэрытарыяльная адзінка ў складзе Горацкага раёна Магілёўскай вобласці. Цэнтр — вёска Макараўка.

Утвораны 20 жніўня 1924 года як **Чашніцкі сельсавет** у складзе Горацкага раёна Аршанскай акругі БССР. Цэнтр — вёска Чашнікі. 21 жніўня 1925 года цэнтр сельсавета перанесены ў вёску Макараўка, сельсавет перайменаваны ў Макараўскі. Пасля скасавання акруговай сістэмы 26 ліпеня 1930 года ў Горацкім раёне БССР, з 20 лютага 1938 года — Магілёўскай вобласці. 26 сакавіка 1987 года сельсавет скасаваны, яго тэрыторыя далучана да Горацкага (6 населеных пунктаў: Андрухі, Воўкаўшчына, Зайцава, Макараўка, Чашнікі і Шалаханаўка) і Саўскага (8 населеных пунктаў: вёскі Вішня, Красуліна, Куртасы, Лугіны, Паташы, Філіпава, Шырокія і Юркава) сельсаветаў.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012.

Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1987 годзе
Уладзіслаў Аляксандравіч Граковіч

**Уладзіслаў Граковіч** (нар. , ) — беларускі футбаліст, абаронца клуба «Мінск».

## Клубная кар’ера 
Выхаванец футбольнага клуба «Мінска», гуляў за юнацкія каманды, а з лета 2022 года пачаў выступаць за дубль, тады ж стаў прыцягвацца і да асноўнай каманды. Дэбютаваў у Вышэйшай лізе 7 жніўня 2022 года ў матчы супраць мінскага «Дынама» (1:3), калі выйшаў на замену ў другім тайме.

## Міжнародная кар’ера 
У кастрычніку 2021 года гуляў за юнацкую зборную Беларусі (да 17 гадоў) у кваліфікацыйным раўндзе чэмпіянату Еўропы.

У лістападзе 2023 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Мінск
Лялька (верш)

**«Ля́лька»** () — сатырычны верш-гутарка Уладзіслава Сыракомлі. У сваім творы паэт высмейвае тых, хто сурова абыходзіўся з простым людам і, не думаючы пра ягоныя патрэбы, прызнаваў сябе за лепшага.

Верш напісаны ў Залуччы 4 верасня 1851 г.

## Змест 
Апавяданне вядзецца ад асобы малой дзяўчынкі. Яна не можа патлумачыць сабе ўчынкі свайго бацькі датычна простых людзей. Дзяўчынка шкадуе іх, бо яны бедныя і часта галодныя, таму пастанаўляе, што, калі вырасце, будзе пра іх клапаціцца.

## Крытыка 
Уладзімір Спасовіч пісаў:, у 1955 ён увайшоў у зборнік выбраных твораў паэта. У 1879 г. у складзе зборніка выбраных твораў выйшаў рускі пераклад Мемнана Пятроўскага.

На ўкраінскую мову перакладаў Міхайла Старыцкі, упершыню апублікаваў у зборніку «З даўняга сшытка. Песні і думы» () 1881 г.

У 1927 г. выйшлі два пераклады на беларускую мову аўтарства Браніслава Друцкага-Падбярэскага і Гальяша Леўчыка. Пазней гэты твор перакладаў Уладзімір Дубоўка.

## Літаратура 
* 
* 
* 

Катэгорыя:Вершы Уладзіслава Сыракомлі
Катэгорыя:Творы 1851 года
Катэгорыя:Вершы на польскай мове
Радзівон Андрэевіч Пячура

**Радзівон Пячура** (нар. , ) — беларускі футбаліст, паўабаронца клуба «Мінск» і моладзевай зборнай Беларусі.

## Клубная кар’ера 
Выхаванец футбольнага клуба «Мінска», гуляў за юнацкія каманды, з 2021 года пачаў выступаць за дубль. Да сезона 2022 рыхтаваўся ўжо з асноўнай камандай мінчан, аднак пачынаў сезон у дублі. Дэбютаваў у Вышэйшай лізе 4 ліпеня 2022 года ў матчы супраць магілёўскага «Дняпра» (4:2), выйшаўшы на замену ў канцы сустрэчы. У далейшым стаў рэгулярна з’яўляцца ў асноўнай камандзе, а з кастрычніка замацаваўся ў стартавым складзе.

## Міжнародная кар’ера 
19 лістапада 2022 года дэбютаваў у моладзевай зборнай Беларусі, выйшаўшы на замену ў другім тайме таварыскага матча супраць Ірана (1:0).

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Мінск
Руая (рака)

**Руая** (, , ) — рака ў Францыі і Італіі, упадае ў Лігурыйскае мора ў горадзе Вентымілья. Працякае па тэрыторыі французскага дэпартамента Прыморскія Альпы і італьянскай правінцыі Імперыя. Даўжыня ракі — 60 км, плошча басейна — 660 км², сярэдні расход ля вусця — 15 м³/с. Найбуйнейшы прыток — Бевера (правы).

Рака пачынаецца ў горным масіве Прыморскія Альпы на перавале Коль-дэ-Тэнд. У верхнім і сярэднім цячэнні хуткасць цячэння высокая, характар — бурны. Агулам рака падае на 1871 метр за 60 км, сярэдні ўхіл 31,2 м/км. Генеральны напрамак цячэння — поўдзень. Утварае глыбокую даліну, французская частка якой уваходзіць у склад нацыянальнага парку Меркантур.

На французскай тэрыторыі на рацэ стаяць гарады Танд і Брэй-сюр-Руая, а таксама вёскі Саорж і Фантэн. Пасля перасячэння мяжы рака працякае пасёлак Айроле і ўпадае ў Лігурыйскае мора ў горадзе Вентымілья. Уздоўж усёй ракі ад перавала Коль-дэ-Танд да Вентымільі ідзе швейцарска-французска-італьянская шаша Кунеа — Танд — Вентымілья.

Катэгорыя:Рэкі Францыі
Катэгорыя:Рэкі Італіі
Катэгорыя:Рэкі, якія ўпадаюць у Лігурыйскае мора
2025 год у гісторыі кіно

**2025** год быў адзначаны шэрагам кінематаграфічных падзей.

## Лідары праката
## Падзеі
## Фільмы
## Узнагароды 
## Нарадзіліся 
## Памерлі 
*16 студзеня — Дэвід Лінч, амерыканскі кінарэжысёр, сцэнарыст, мастак, прадстаўнік амерыканскага незалежнага кінематографа ( 1946).
*9 лютага — Алег Аляксандравіч Стрыжэнаў, расійскі акцёр ( 1929).
*18 лютага — Джын Хэкмен, амерыканскі акцёр ( 1930).
*11 сакавіка — , навазеландска-брытанскі характарны акцёр тэатра, кіно, тэлебачання і агучвання, спявак ( 1930).
*12 сакавіка — , амерыканскі акцёр ( 1932).
*22 сакавіка — Ларыса Іванаўна Галубкіна, савецкая і расійская актрыса ( 1940).
*25 сакавіка — , японскі кінарэжысёр ( 1931).
*29 сакавіка — Рычард Чэмберлен, амерыканскі акцёр кіно і тэлебачання, спявак ( 1934).
*31 сакавіка — Іў Буасэ, французскі рэжысёр і сцэнарыст ( 1939).
*1 красавіка — Вэл Кілмер, амерыканскі акцёр ( 1959).

## Гл. таксама
## Зноскі
## Літаратура
## Спасылкі
Кіно
Катэгорыя:Гады ў кінематографе
Рыгор Ігнатавіч Масальскі

**Рыгор Ігнатавіч Маса́льскі** ( — ) — кінааператар, Заслужаны дзеяч мастацтваў БССР (1969).

## Біяграфія 
Нарадзіўся ў Мінску. У 1947—1990 гадах працаваў на кінастудыі «Беларусьфільм» асістэнтам аператара, аператарам, аператарам-пастаноўшчыкам.

Зняў больш за 300 сюжэтаў для кіначасопісаў «Навіны дня», «Савецкі спорт», «Савецкая Беларусь»; дакументальныя і мастацкія фільмы. Член Беларускага саюза кінематаграфістаў.

## Фільмаграфія 
### Дакументальныя фільмы 
* «Цытадэль славы» (1960)
* «Тваё і маё юнацтва» (1968)
* «Арліная крыніца» (1969)
* «А зязюля кукавала…» (1972)
* «Будапешт» (1973)
* «Магілёў. Дні і ночы мужнасці» (1974)
* «Рабочая сям’я» (1977)
* «Не хачу быць інжынерам» (1988) і інш.

### Мастацкія фільмы 
* «Паланэз Агінскага» (1971, Дзяржаўная прэмія БССР 1972 года)
* «Вуліца без канца» (1973)
* «Расклад на паслязаўтра», «Па сакрэту ўсяму свету» (1978)
* «Ветразі майго дзяцінства» (1981)
* «Белыя росы» (1983)
* «Мама, я жывы» (1985)
* «Восеньскія сны» (1987) і інш.

## Літаратура 
* 
* 
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др.- М.: Сов. энциклопедия, 1987. — 640 с., 96 л. ил.

## Спасылкі 
* Масальский Григорий Игнатьевич // Мегаэнциклопедия Кирилла и Мефодия 
* Григорий Масальский // КИНО-ТЕАТР.РУ 

Катэгорыя:Кінааператары СССР
Катэгорыя:Кінааператары Беларусі
Катэгорыя:Члены Беларускага саюза кінематаграфістаў
Масальскі

**Масальскі** — прозвішча.

## Вядомыя носьбіты 
* Ігнацы Якуб Масальскі (1727—1794) — рэлігійны, грамадскі і палітычны дзеяч Рэчы Паспалітай.
* Рыгор Ігнатавіч Масальскі (1926—2001) — аператар мастацкага і дакументальнага кіно.
* Уладзімір Рыгоравіч Масальскі (1920—1965) — Герой Савецкага Саюза.
* Эдвард Тамаш Масальскі (1799—1879) — польскі пісьменнік.

## Гл. таксама 
* Масальскія
Rondania

**Rondania** — род мух сямейства .

## Віды 
*  Cantrell & Burwell, 2010
*  Cantrell & Burwell, 2010
*  Robineau-Desvoidy, 1850
*  (Meigen, 1824)
*  (Dufour, 1851)
*  (Macquart, 1834)
*  (Bigot, 1891)
*  Richter, 1979
*  Robineau-Desvoidy, 1863
*  Herting, 1969

Катэгорыя:Тахіны
Даніла Ігаравіч Слесарчук

**Даніла Слесарчук** (нар. , ) — беларускі футбаліст, нападнік клуба «Ліда» (у арэндзе з мазырскай «Славіі»).

Сын латвійскага футбаліста і трэнера Ігара Слесарчука.

## Клубная кар’ера 
Выхаванец мазырскай СДЮШАР-1, з 2013 года гуляў за юнацкія каманды мазырскай «Славіі», з 2019 года пачаў выступаць за дубль, дзе замацаваўся на наступны год. У студзені 2021 года падпісаў першы прафесійны кантракт з клубам. Да сезона 2022 стаў рыхтавацца з асноўнай камандай мазыран. Дэбютаваў за «Славію» 22 чэрвеня 2022 года ў матчы Кубка Беларусі супраць «Маладзечна» (3:0), выйшаўшы на замену ў другім тайме. 6 лістапада 2022 года ўпершыню згуляў у Вышэйшый лізе, калі выйшаў на замену ў другім тайме матча з бабруйскай «Белшынай» (4:1).

У лютым 2023 года быў аддадзены ў арэнду ў «Ліду», дзе стаў іграком асновы. У снежні 2023 года па заканчэнні арэнды вярнуўся ў «Славію». У студзені 2024 года трэніраваўся з наваполацкім «Нафтанам», а ў лютым зноў далучыўся да «Ліды», якая падоўжыла арэнду.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Славія Мазыр
Катэгорыя:Ігракі ФК Ліда
Іван Ігаравіч Хавалка

**Іван Хавалка** (нар. , ) — беларускі футбаліст, паўабаронца клуба «Іслач».

## Клубная кар’ера 
З 2020 года пачаў выступаць за дубль мінскага «Дынама», на наступны год замацаваўся ў складзе дубля. Летам 2022 года пачаў прыцягвацца да асноўнай каманды. Дэбютаваў у Вышэйшай лізе 27 жніўня 2022 года, калі выйшаў на замену ў другім тайме матча з бабруйскай «Белшынай» (0:0). У сезоне 2023 выступаў пераважна за дубль, у асноўнай камандзе выйшаў на замену ў двух матчах Вышэйшай лігі.

У студзені 2024 года пакінуў «Дынама» і неўзабаве папоўніў склад «Іслачы», падпісаўшы трохгадовы кантракт.

## Дасягненні 
*   Чэмпіён Беларусі: 2023

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Іслач
Беларускі інстытут навукі і мастацтва

**Беларускі інстытут навукі і мастацтва**, скарочана **БІНіМ **(, ) — назвы арганізацый беларускай дыяспары.

* Беларускі інстытут навукі і мастацтва ў Канадзе
* Беларускі інстытут навукі і мастацтва ў Нью-Йорку
Андрэй Мікалаевіч Леўкавец

**Андрэй Леўкавец** (нар. , ) — беларускі футбаліст, паўабаронца клуба «Смаргонь».

## Клубная кар’ера 
Выхаванец салігорскага «Шахцёра», дзе выступаў за дубль. Летам 2016 года перайшоў у «Смалявічы-СТІ», якому па выніках сезона 2017 дапамог выйсці ў Вышэйшую лігу. У студзені 2018 года падпісаў кантракт з «Баранавічамі», дзе замацаваўся ў стартавым складзе.

У лютым 2019 года перайшоў у мікашэвіцкі «Граніт», гуляў там на працягу двух гадоў. У лютым 2021 года адправіўся на прагляд у сталічныя «Крумкачы» і неўзабаве падпісаў кантракт. Стаў асноўным іграком каманды.

У студзені 2022 года праходзіў прагляд у гродзенскім «Нёмане», а неўзабаве падпісаў кантракт з таджыкскім «Худжандам». У жніўні 2022 года перайшоў у «Мінск». Дэбютаваў у Вышэйшай лізе 7 жніўня 2022 года ў матчы супраць мінскага «Дынама» (1:3), калі выйшаў у стартавым складзе і быў заменены ў другім тайме. У далейшым замацаваўся ў стартавым складзе каманды. У снежні 2022 года па заканчэнні кантракта пакінуў «Мінск».

У пачатку 2023 года праходзіў прагляд у «Гомелі», бабруйскай «Белшыне» і прысталічнай «Іслачы», а ў сакавіку стаў іграком дзяржынскага «Арсенала». Па выніках сезона 2023 з 13 галамі стаў адным з найлепшых бамбардзіраў каманды, чым дапамог «Арсеналу» вярнуцца ў Вышэйшую лігу. У студзені 2024 года падоўжыў кантракт з клубам. У ліпені 2024 года пакінуў «Арсенал» і неўзабаве далучыўся да «Смаргоні».

## Дасягненні 
* Пераможца Першай лігі чэмпіянату Беларусі: 2023

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Шахцёр Салігорск
Катэгорыя:Ігракі ФК Смалявічы
Катэгорыя:Ігракі ФК Баранавічы
Катэгорыя:Ігракі ФК Граніт Мікашэвічы
Катэгорыя:Ігракі ФК Крумкачы Мінск
Катэгорыя:Ігракі ФК Худжанд
Катэгорыя:Ігракі ФК Мінск
Катэгорыя:Ігракі ФК Арсенал Дзяржынск
Катэгорыя:Ігракі ФК Смаргонь
Данііл Эдуардавіч Пруднік

**Данііл Пруднік** (нар. , ) — беларускі футбаліст, абаронца мазырскай «Славіі».

## Клубная кар’ера 
З 2020 года пачаў выступаць за дубль мазырскай «Славіі», у верасні 2020 года падпісаў першы прафесійны кантракт з клубам. У канцы 2022 года пачаў прыцягвацца да асноўнай каманды мазыран. Дэбютаваў у Вышэйшай лізе 12 лістапада 2022 года ў матчы апошняга тура супраць магілёўскага «Дняпра» (5:0), калі выйшаў на замену ў другім тайме.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Славія Мазыр
Будскі сельсавет (Горацкі раён)

**Бу́дскі сельсавет** — былая адміністрацыйна-тэрытарыяльная адзінка ў складзе Горацкага раёна Магілёўскай вобласці. Цэнтр — вёска Буды.

Утвораны 16 ліпеня 1954 года ў складзе Горацкага раёна Магілёўскай вобласці БССР шляхам аб’яднання скасаваных Кацялёўскага і Паршынскага сельсаветаў. Цэнтр — вёска Буда. 20 чэрвеня 1966 года ў склад адноўленага Паршынскага сельсавета перададзены 7 населеных пунктаў (Іванова, Нівішчы, Паляшчыцы, Паршына, Пуплы, Тосна і Целяшоўка), а ў склад сельсавета з Рэкцянскага сельсавета перададзены вёскі Задарожжа і Сураўцова. 5 сакавіка 1981 года цэнтр сельсавета — вёска Буда — перайменаваны ў Буды. 26 сакавіка 1987 года ў склад новаўтворанага Горацкага сельсавета перададзены 2 населеныя пункты (Задарожжа і Сураўцова). 22 лютага 2001 года скасаваны, тэрыторыя далучана да Горацкага сельсавета.

На момант скасавання ў склад сельсавета ўваходзілі 8 населеных пунктаў: Буды, Вялікае Марозава, Кацялёва, Кварцяны, Малое Марозава, Мікуліна, Славікі і Турышчава.

## Літаратура 
* Административно-территориальное устройство БССР: справочник: в 2 т. / С.Д. Гриневич и др. — Главное архивное управление при Совете Министров БССР, Институт философии и права Академии наук БССР. — Т. 2: (1944―1980 гг.). — Минск: «Беларусь», 1987. — 283 с.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012.

Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1954 годзе
Катэгорыя:Сельсаветы Беларусі, скасаваныя ў 2001 годзе
Еркегалі Рахмадыевіч Рахмадыеў

**Еркегалі Рахмадыевіч Рахмады́еў** (; , аул № 9 Семіпалацінскай вобласці, Казахстан — ) — казахскі кампазітар, педагог. Народны артыст Казахскай ССР (1975). Народны артыст СССР (1981). Дзяржаўная прэмія Казахстана (1980).

## Біяграфія 
Нарадзіўся 1 жніўня 1932 года (па іншых крыніцах — 1 жніўня 1930 года) у ауле № 9 (цяпер сяло Мадэніет у Аягозскім раёне, Усходне-Казахстанская вобласць, Казахстан). Паходзіць з роду жастабан племя .

У 1952 годзе скончыў Алма-Ацінскае музычнае вучылішча імя П. І. Чайкоўскага (аддзяленні народных інструментаў і гісторыка-тэарэтычнае).

У 1957 годзе скончыў Алма-Ацінскую кансерваторыю па класе кампазіцыі Я. Брусілоўскага, з 1960 года выкладаў у ёй, у 1969—1975 гадах — рэктар, з 1979 года — прафесар.

У 1957—1958 гадах займаўся на курсах павышэння кваліфікацыі пры  у  і  ў Маскве.

З 1959 года — мастацкі кіраўнік .

З 1961 года — начальнік Галоўнага ўпраўлення па справах мастацтва .

З 1966 года — дырэктар Казахскага тэатра оперы і балета.

З 1968 года — старшыня Саюза кампазітараў Казахстана.

Выбіраўся дэпутатам Вярхоўнага Савета Казахскай ССР з 7-11-га скліканняў, а таксама народным дэпутатам СССР (1989—1991). Быў кандыдатам у члены ЦК  (з 1971).

Апошнія гады жыцця жыў і працаваў у Астане, куды прыехаў па запрашэнні Прэзідэнта РК Н. А. Назарбаева. Працуючы кансультантам Нацыянальнага опернага тэатра ім. К. Байсеітавай, аказваў падтрымку ў развіцці опернага мастацтва Астаны, выкладаў кампазіцыю студэнтам і аспірантам у Казахскай нацыянальнай акадэміі музыкі (з 2009 года — Казахскі нацыянальны ўніверсітэт мастацтваў) пад кіраўніцтвам . З 2003 года — прафесар універсітэта.

Еркегалі Рахмадзіеў памёр 9 красавіка 2013 года ў Алма-Аце. Пахаваны на .

## Творчасць 
Творчасць Рахмадыева адметная спалучэннем рыс еўрапейскага прафесійнага мастацтва і казахскай нацыянальнай культуры.

Сярод твораў: оперы, у т.л. «Алпамыс» (1973), «Песня пра цаліну» (1980), «Майра» (1985); творы для салістаў, хору і аркестра; канцэрты для скрыпкі з аркестрам (1986), для трубы (1984); камерна-інструментальныя творы; песні, музыка да драматычных спектакляў і кінафільмаў і інш.

Аўтар кнігі «Час і музыка» (1986).

## Літаратура 
* 
* 

Катэгорыя:Кампазітары СССР
Катэгорыя:Кампазітары Казахстана
Катэгорыя:Дырыжоры СССР
Катэгорыя:Дырыжоры Казахстана
Андрэй Сяргеевіч Ігнатовіч

**Андрэй Ігнатовіч** (нар. , ) — беларускі футбаліст, брамнік клуба «Орша» (у арэндзе з магілёўскага «Дняпра»).

## Клубная кар’ера 
Выхаванец мінскага РДВАР, у 2020 годзе выступаў за юнацкую каманду «Мінска», а ў 2021 годзе далучыўся да магілёўскага «Дняпра». У першай палове сезона 2021 выступаў за рэзервовую каманду магіляўчан «Дняпро-Юні» ў Другой лізе, а летам быў пераведзены ў асноўную каманду, дзе стаў другім брамнікам. Дэбютаваў за магілёўскі клуб 26 верасня 2021 года ў матчы супраць «Баранавічаў» (2:2), правёўшы на полі ўсе 90 хвілін.

У сезоне 2022, пасля таго як «Дняпро» атрымаў месца ў Вышэйшай лізе, стаў выступаць за дубль, таксама быў рэзервовым брамнікам у асноўнай камандзе. 20 кастрычніка 2022 года ўпершыню згуляў у Вышэйшай лізе, выйшаўшы на замену ў канцы сустрэчы з гродзенскім «Нёманам» (0:2). У сезоне 2023 года быў другім брамнікам каманды ў Першай лізе.

У лютым 2024 года на правах арэнды далучыўся да «Оршы».

## Статыстыка выступленняў 
## Крыніцы 
Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Дняпро-2 Магілёў
Катэгорыя:Ігракі ФК Дняпро Магілёў
Катэгорыя:Ігракі ФК Орша
Мікалай Аляксеевіч Рабых

**Мікалай Рабых** (нар. , ) — беларускі футбаліст, паўабаронца мазырскай «Славіі».

## Клубная кар’ера 
Выхаванец мазырскай «Славіі», дзе гуляў за юнацкія каманды. У 2020 годзе выступаў за мазырскі «Мантажнік» у Кубку Беларусі. Да сезона 2022 стаў рыхтавацца з асноўнай камандай «Славіі», аднак ад пачатку сезона выступаў за дубль. Дэбютаваў у Вышэйшай лізе 22 кастрычніка 2022 года, калі выйшаў на замену ў канцы сустрэчы з дзяржынскім «Арсеналам» (1:1).

У 2023 годзе працягваў з’яўляцца ў асноўнай камандзе, выхадзіў на замену. У жніўні 2023 года быў аддадзены ў арэнду ў «Маладзечна». Па заканчэнні арэнды ў снежні 2023 года пакінуў маладзечанскі клуб і вярнуўся ў «Славію».

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Славія Мазыр
Катэгорыя:Ігракі ФК Маладзечна
Уладлен Ігаравіч Анікееў

**Уладлен Анікееў** (нар. , ) — беларускі футбаліст, нападнік клуба «Баранавічы» (у арэндзе з «Віцебска»).

## Клубная кар’ера 
З 2020 года пачаў выступаць за дубль «Віцебска», а неўзабаве стаў зрэдку прыцягвацца і да асноўнай каманды. Дэбютаваў за «Віцебск» 23 чэрвеня 2021 года ў матчы Кубка Беларусі супраць «Смалявічаў» (3:1), калі выйшаў на замену ў другім тайме. 8 ліпеня 2022 года ўпершыню згуляў у Вышэйшай лізе, выйшаўшы на замену ў другім тайме матча з «Іслаччу» (0:2). У далейшым працягваў з’яўляцца ў асноўнай камандзе, часам выходзячы на замену.

У ліпені 2024 года быў аддадзены ў арэнду ў «Баранавічы».

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Віцебск
Катэгорыя:Ігракі ФК Баранавічы
Мікіта Аляксандравіч Сяднёў

**Мікіта Сяднёў** (нар. , ) — беларускі футбаліст, брамнік.

Сын беларускага футбаліста і трэнера Аляксандра Сяднёва.

## Клубная кар’ера 
З 2020 года выступаў за магілёўскі «Дняпро» ў Другой лізе, зрэдку выхадзіў на поле. У 2021 годзе, калі «Дняпро» выйшаў у Першую лігу, застаўся ў Другой лізе ў рэзервовай камандзе «Дняпро-Юні». У 2022 годзе стаў выступаць за дубль магіляўчан, з лета таксама прыцягваўся да асноўнай каманды ў якасці рэзервовага брамніка. 12 лістапада 2022 года дэбютаваў у Вышэйшай лізе ў матчы апошняга тура супраць мазырскай «Славіі» (0:5), выйшаўшы на замену ў канцы сустрэчы.

У першай палове 2023 года заставаўся рэзервовым брамнікам магіляўчан, а ў ліпені 2023 года быў аддадзены ў арэнду ў брэсцкае «Дынама», дзе стаў гуляў за дубль. У студзені 2024 года арэнда была падоўжана на сезон 2024. У жніўні 2024 года пакінуў «Дынама», так і не дэбютаваўшы ў асноўнай камандзе, а неўзабаве развітаўся і з «Дняпром».

## Дасягненні 
* Пераможца Другой лігі чэмпіянату Беларусі: 2020

## Статыстыка выступленняў 
## Крыніцы 
Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Дняпро Магілёў
Катэгорыя:Ігракі ФК Дняпро-2 Магілёў
Катэгорыя:Ігракі ФК Дынама Брэст
Аграмеханічны факультэт БДАТУ

**Аграмеханічны факультэт** — адзін з факультэтаў Беларускага дзяржаўнага аграрнага тэхнічнага ўніверсітэта.

## Спецыяльнасці 
* «Тэхнічнае забеспячэнне працэсаў сельскагаспадарчай вытворчасці»
* «Праектаванне і вытворчасць сельскагаспадарчай тэхнікі»

## Кафедры 
* «Гідраўліка і гідраўлічныя машыны»
* «Асновы аграноміі»
* «Асновы навуковых даследаванняў і праектавання»
* «Вытворчае навучанне»
* «Сельскагаспадарчыя машыны»
* «Трактары і аўтамабілі»
* «Сацыяльна-гуманітарныя дысцыпліны»
* «Эксплуатацыя машынна-трактарнага парку»
* «Фізічнае выхаванне і спорт»

## Дэканы 
* Барыс Еўціхіевіч Еўціхіеў
* Віктар Канстанцінавіч Грыб
* Валерый Іванавіч Хадасевіч
* Леанід Уладзіміравіч Місун 
* Віктар Баляслававіч Лоўкіс

## Знакамітыя выпускнікі 
* Іван Міхайлавіч Бамбіза
* Вадзім Аляксандравіч Папоў
* Юрый Дзмітрыевіч Мароз
* Лявонцій Іванавіч Харужык
* Франц Францавіч Мінько
* Міхал Адамовіч Арэшка
* Пётр Мікалаевіч Сінкевіч
* Іван Паўлавіч Ксяневіч

## Спасылкі 
* Сайт факультэта 
 

 
Катэгорыя:Праспект Незалежнасці (Мінск)
Яўген Дзмітрыевіч Зямко

**Яўген Зямко** (нар. , ) — беларускі футбаліст, паўабаронца клуба «Мінск».

## Клубная кар’ера 
Выхаванец «Віцебска», пасля вылету клуба ў Першую лігу перабраўся ў магілёўскі «Дняпро», дзе пачаў выступаць за дубль. У 2015 годзе, калі «Віцебск» перамог у стыкавых матчах «Дняпро» і заняў яго месца ў Вышэйшай лізе, вярнуўся ў родны клуб, дзе таксама гуляў за дубль.

Сезон 2016 пачынаў у арэндзе ў «Оршы», а ў ліпені быў арандаваны мікашэвіцкім «Гранітам». Дэбютаваў у Вышэйшай лізе 29 ліпеня 2016 года ў матчы з гродзенскім «Нёманам» (0:1), выйшаўшы на замену ў другім тайме.

У лютым 2017 года перайшоў у наваполацкі «Нафтан», аднак гуляў толькі за дубль. Застаўся ў камандзе на сезон 2018, калі «Нафтан» выбыў у Першую лігу. У жніўні 2018 года перайшоў у «Оршу», дзе на працягу двух гадоў рэгулярна гуляў у стартавым складзе.

У жніўні 2020 года перайшоў у «Мурам» з трэцяга расійскага дывізіёна. Выступаў у гэтай камандзе на працягу двух сезонаў. У ліпені 2022 года стаў іграком мазырскай «Славіі», дзе хутка стаў гуляць у стартавым складзе. Пакінуў клуб па заканчэнні кантракта ў лістападзе 2022 года.

У сакавіку 2023 года далучыўся да казахстанскага «Аксу». Па заканчэнні сезона ў лістападзе 2023 года пакінуў клуб. У студзені 2024 года стаў трэніравацца з жодзінскім «Тарпеда-БелАЗ» і ў лютым афіцыйна папоўніў склад каманды. У асноўнай камандзе заставаўся на лаўцы запасных, гуляў за фарм-клуб «Тарпеда-БелАЗ-2» у Першай лізе. У ліпені 2024 года пакінуў жодзінскі клуб і стаў іграком «Мінска».

## Дасягненні 
* Уладальнік Суперкубка Беларусі: 2024

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Дняпро Магілёў
Катэгорыя:Ігракі ФК Віцебск
Катэгорыя:Ігракі ФК Орша
Катэгорыя:Ігракі ФК Граніт Мікашэвічы
Катэгорыя:Ігракі ФК Нафтан
Катэгорыя:Ігракі ФК Мурам
Катэгорыя:Ігракі ФК Славія Мазыр
Катэгорыя:Ігракі ФК Аксу
Катэгорыя:Ігракі ФК Тарпеда-БелАЗ
Катэгорыя:Ігракі ФК Мінск
Леанід Аляксеевіч Халадок

**Леанід Аляксеевіч Халадок** (нар. , в. Граб’ё, Парыцкі раён, Гомельская вобласць) — беларускі спецыяліст у галіне сельскагаспадарчай меліярацыі. Доктар тэхнічных навук (1992), прафесар (1994).

## Біяграфія 
Скончыў Беларускую сельскагаспадарчую акадэмію (кваліфікацыя «Інжынер-гідратэхнік», 1960), Маскоўскі гідрамеліярацыйны інстытут (аспірантура, 1966).
    
Працаваў у Капыльскай рамонтна-тэхнічнай меліярацыйнай станцыі і Слуцкім будаўніча-мантажнам упраўленні (1960—1962, галоўны інжынер, намеснік дырэктара па вытворчасці; старшы прараб); Беларускай сельскагаспадарчай акадэміі (1962—1963, асістэнт кафедры сельскагаспадарчай меліярацыі); Беларускім навукова-даследчым інстытуце меліярацыі і воднай гаспадаркі (1972—1976, старшы навуковы супрацоўнік аддзела эксплуатацыі меліярацыйных сістэм); Беларускім дзяржаўным аграрным тэхнічным універсітэце (1966—1972 і з 1976, дацэнт, у 1992—2008 — прафесар кафедры гідраўлікі і гідраўлічных машын).

Навуковыя інтарэсы: гідрамеліярацыя; прагназаванне і планаванне водакарыстання, водаразмеркавання і рэгулявання водна-паветранага рэжыму ў меліярацыйных сістэмах.

## Бібліяграфія 
* Новые методы расчета осушительно-увлажнительных систем : автореферат диссертации … доктора технических наук : 05.23.07 / Холодок Леонид Алексеевич. — Москва, 1991.
     

## Літаратура 
* Халадок Леанід Аляксеевіч // Беларуская энцыклапедыя : у 18 т. — Мінск, 2003. — Т. 16. — С. 527.
* Холодок Леонид Алексеевич // Мелиоративно-строительный факультет : очерк истории и деятельности (1919―2014) : монография : посвящается 95-летию факультета и 170-летию мелиоративного образования и мелиоративной науки в Горках. — Горки, 2015. — С. 153
Станіслаў Мамертавіч Навіцкі

**Станіслаў Мамертавіч Наві́цкі** (, ф. Скіндзераўка, Мінскі павет — ) — беларускі савецкі музыкант, цымбаліст, Заслужаны артыст БССР (1955).

## Біяграфія 
Нарадзіўся ў былой вёсцы Шкіндзераўка (у сучасным Мінскім раёне Мінскай вобласці Беларусі). З 1924 года саліст-цымбаліст БДТ-1, з 1926 года — у БДТ-2, у 1933—1958 гадах (з перапынкам) — у Дзяржаўным народным аркестры БССР. У дуэце разам з Х. Шмелькіным выступаў у 1924—1958 гадах. У 1927—1928 гадах разам з Л. Александроўскай гастраляваў ў Германіі і Швецыі.

## Літаратура 
* 
* 

## Спасылкі 
* Навіцкі Станіслаў Мамертавіч // Праект «Этнаўсё»

Катэгорыя:Нарадзіліся ў Мінскім раёне
Катэгорыя:Музыканты СССР
Катэгорыя:Цымбалісты Беларусі
Варашылаўскі сельсавет

Назву **Варашы́лаўскі сельсавет** маюць:

* Варашылаўскі сельсавет — былая адміністрацыйна-тэрытарыяльная адзінка ў складзе Горацкага раёна Магілёўскай вобласці
* Варашылаўскі сельсавет — былая адміністрацыйна-тэрытарыяльная адзінка ў складзе Пухавіцкага раёна Мінскай вобласці
Руслан Алегавіч Мялкоўскі

**Руслан Мялкоўскі** (нар. , ) — беларускі футбаліст, нападнік дзяржынскага «Арсенала» і юніёрскай зборнай Беларусі.

## Клубная кар’ера 
Выхаванец клуба «Мінск», з жніўня 2019 года па снежань 2020 года выступаў за юнацкую каманду брэсцкага «Дынама», пасля да жніўня 2021 года знаходзіўся ў брэсцкім «Руху». Сезон 2021/22 правёў у Акадэміі АБФФ.

У ліпені 2022 года падпісаў кантракт з дзяржынскім «Арсеналам». 10 ліпеня 2022 года дэбютаваў у Вышэйшай лізе, выйшаўшы на замену ў другім тайме матча з магілёўскім «Дняпром» (1:0). У далейшым працягваў з’яўляцца ў асноўнай камандзе, з кастрычніка пачаў выхадзіць у стартавым складзе каманды.

У сакавіку 2023 года падоўжыў пагадненне з «Арсеналам».

## Міжнародная кар’ера 
У кастрычніку 2021 года, а пасля і ў кастрычніку 2022 года гуляў за юнацкую зборную Беларусі (да 17 гадоў) у кваліфікацыйным раўндзе чэмпіянату Еўропы, а ў сакавіку 2023 года — у элітным раўндзе чэмпіянату Еўропы.

У лістападзе 2023 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

## Дасягненні 
*  Пераможца Першай лігі чэмпіянату Беларусі: 2023

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Арсенал Дзяржынск
Канонік Перамышльскі

**«Канонік Перамы́шльскі»** () — няскончаная гістарычная паэма-гутарка Уладзіслава Сыракомлі.

Тадэвуш Піні класіфікуе жанр твора як раман у вершах.

## Напісанне 
Над сваім творам Сыракомля працаваў цягам 1851 г. у Залуччы. У студзені таго ж года ён пазнаёміўся ў Вільні з паэтам Эдвардам Жалігоўскім, які тады працаваў над паэмай «Манахі». У верасні Жалігоўскі пераехаў у Петразаводск, дзе канчаткова назваў свой твор «Ён, Яна і Яны». У ім паэт высмейваў манахаў і выступаў адкрыта супраць цэлібату святароў. Сыракомля меў ад гэтага прыкрае ўражанне і пастанавіў не працягваць сваю паэму, бо баяўся, што ягоны твор пачнуць успрымаць не як пахвалу Арыхоўскаму, а як крытыку царквы. Праз гэта пясняр пачаў шукаць сюжэт для эпапеі ў дахрысціянскай мінуўшчыне і стварыў «Маргера».

## Змест 
У цэнтры паэмы — Станіслаў Арыхоўскі-Раксалан, пісьменнік і рэлігійны дзеяч. Уладзімір Спасовіч тлумачыць увагу Сыракомлі да гэтай асобы наступным чынам:*Наверагодней, што Кандратовіча вабіла ў Арыхоўскім тое, што гэты наватар быў да мозгу касцей каталіком, што ён адданы, прыхільнік у душы парадку ў касцёльнай дысцыпліны, намагаўся стварыць свайго кшталту каталіцтва, прыстасаванае да духу часу.*Пакінутыя паэтам урыўкі памерам роўныя гутарцы «Дабрародны Ян Дубарог».

## Крытыка 
На думку Тадэвуша Піні, гэта найвыдатнейшы твор з залуцкага перыяду творчасці Сыракомлі.

## Літаратура 
* 
* 

Катэгорыя:Паэмы Уладзіслава Сыракомлі
Катэгорыя:Творы 1851 года
Катэгорыя:Паэмы на польскай мове
Леанід Уладзіміравіч Місун

**Леанід Уладзіміравіч Місун** (нар. , Мінск) — беларускі вучоны ў галіне механізацыі сельскагаспадарчых працэсаў. Доктар тэхнічных навук, прафесар. Майстар спорту СССР па цяжкой атлетыцы.

## Біяграфія 
Выпускнік інжынерна-педагагічнага факультэта БДАТУ 1981 года. З 1991 года Працуе ў БДАТУ.

Узнагароджаны нагрудным знакам Міністэрства ўтварэння Рэспублікі Беларусь «Выдатнік адукацыі».

## Літаратура 
* Беларуская энцыклапедыя : у 18 т. — Мінск, 2000. — Т. 10. — С. 474.
* Республика Беларусь : энциклопедия : [в 7 т.]. — Минск, 2007. — Т. 5. — С.116.
 

Катэгорыя:Дэканы аграмеханічнага факультэта БДАТУ
Янка-магільнік

**«Янка-магі́льнік»** («Янка-цвінтарнік»; ) — паэма-гутарка Уладзіслава Сыракомлі.

Твор напісаны ў 1856 г. у Барэйкаўшчыне і тады ж быў выдазены ў Вільні.

## Змест 
У творы паэт звяртаецца да Напалеонаўскай эпохі і часу, які наступіў пасля. Пан вёскі, сабраўся ў легіён да Напалеона, узяўшы з сабою селяніна Янку. Падчас паходаў у Нямеччыну, Італію ды Іспанію Янка пачаў сумаваць па роднай вёсцы.

У выніку герой вяртаецца дадому. Сыракомля ўяўляе, што мог адчуваць некалі актыўны чалавек, які доўга не быў дома, калі вярнуўся да роднай вёскі, дзе ўсё стала чужым і невядомым.

## Крытыка 
Тадэвуш Піні адзначаў:*… крайне прыгожае народнае апавяданне, заснаванае на тых самых часах, якія мы ўсе выдатна ведаем з «Пана Тадэвуша» Міцкевіча.*
## Пераклады 
У 1879 годзе ў Маскве выйшаў зборнік выбраных твораў Сыракомлі ў перакладзе на рускую, дзе быў змешчаны «Янко Кладбищенскій» у перакладзе Ліядора Пальміна.

## Літаратура 
* 
* 
* 

Катэгорыя:Паэмы Уладзіслава Сыракомлі
Катэгорыя:Творы 1856 года
Катэгорыя:Паэмы на польскай мове
Горацкі сельсавет (Горацкі раён)

**Го́рацкі сельсавет** — былая адміністрацыйна-тэрытарыяльная адзінка ў складзе Горацкага раёна Магілёўскай вобласці. Цэнтр — горад Горкі (не ўваходзілі ў склад).

Утвораны 20 жніўня 1924 года ў складзе Горацкага раёна Аршанскай акругі БССР. Цэнтр — горад Горкі. 21 жніўня 1925 года скасаваны, тэрыторыя ўключана ў новаўтвораны Казіміраўскі сельсавет, акрамя горада Горкі, дзе быў утвораны гарсавет.

26 сакавіка 1987 года ўтвораны зноў у складзе Горацкага раёна Магілёўскай вобласці БССР з частак Будскага (2 населеныя пункты: Задарожжа і Сураўцова), Макараўскага (6 населеных пунктаў: Андрухі, Воўкаўшчына, Зайцава, Макараўка, Чашнікі і Шалаханаўка) і Паршынскага (5 населеных пунктаў: Азаравічы, Іванова, Нівішчы, Тосна і Тушкава) сельсаветаў. 21 лістапада 1989 года ў склад Паршынскага сельсавета вернуты 3 населеныя пункты (Іванова, Нівішчы і Тосна), а ў склад сельсавета з Добраўскага сельсавета перададзены 4 населеныя пункты (Гошч-Чарны, Мацюты, Стан і Чапялінка). 22 лютага 2001 года да сельсавета далучана тэрыторыя скасаванага Будскага сельсавета (8 населеных пунктаў: Буды, Вялікае Марозава, Кацялёва, Кварцяны, Малое Марозава, Мікуліна, Славікі і Турышчава), у склад Добраўскага сельсавета перададзены 8 населеных пунктаў (Азаравічы, Гошч-Чарны, Камаровічы, Мацюты, Стан, Старынка, Тушкава і Чапялінка). 13 чэрвеня 2002 года скасаваны, тэрыторыя размеркавана паміж Горскім (4 населеныя пункты: Вялікае Марозава, Малое Марозава, Мікуліна і Турышчава), Ленінскім (6 населеных пунктаў: Андрухі, Воўкаўшчына, Зайцава, Макараўка, Чашнікі і Шалаханаўка) і Паршынскім (6 населеных пунктаў: Буды, Задарожжа, Кацялёва, Кварцяны, Славікі і Сураўцова) сельсаветамі.

На момант скасавання ў склад сельсавета ўваходзілі 16 населеных пунктаў.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012.

Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1925 годзе
Катэгорыя:Сельсаветы Беларусі, утвораныя ў 1987 годзе
Катэгорыя:Сельсаветы Беларусі, скасаваныя ў 2002 годзе
Цімафей Сяргеевіч Шаркоўскі

**Цімафей Шаркоўскі** (нар. , ) — беларускі футбаліст, паўабаронца жодзінскага «Тарпеда-БелАЗ».

## Клубная кар’ера 
Выхаванец футбольнага клуба «Мінск», у юнацкім узросце перабраўся ў структуру барысаўскага БАТЭ, з 2020 года пачаў выступаць за дубль, дзе хутка замацаваўся ў складзе. 22 чэрвеня 2021 года дэбютаваў за асноўную каманду БАТЭ, калі адгуляў другі тайм матча Кубка Беларусі супраць «Баранавічаў» (6:1) і адзначыўся забітым голам. З чэрвеня 2022 года стаў рэгулярна з’яўляцца ў асноўнай камандзе барысаўчан. 18 чэрвеня 2022 года ўпершыню згуляў у Вышэйшай лізе, выйшаўшы на замену ў другім тайме матча з «Іслаччу» (0:1).

У чэрвені 2023 года пакінуў барысаўскі клуб. У верасні 2023 года папоўніў склад жодзінскага «Тарпеда-БелАЗ».

## Міжнародная кар’ера 
У верасні 2022 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

## Дасягненні 
*   Бронзавы прызёр чэмпіянату Беларусі (2): 2022, 2023
*  Уладальнік Суперкубка Беларусі: 2024

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК БАТЭ
Катэгорыя:Ігракі ФК Тарпеда-БелАЗ
Медаль «Гонар і Годнасць»

**Медаль «Гонар і Годнасць»** — узнагарода Аб’яднанага пераходнага кабінета Беларусі, заснаваная Пастановай № 3 ад 11 лютага 2023 года. Паводле Пастановы заснаванне медалю адбывалася ў адпаведнасці з Канстытуцыяй Рэспублікі Беларусь, Законам Рэспублікі Беларусь «Аб дзяржаўных узнагародах Рэспублікі Беларусь» і Рэгламентам дзейнасці Аб’яднанага пераходнага кабінета.

Фінансаванне вырабу медаля «Гонар і Годнасць» ажыццяўляецца за кошт дабрачынных ахвяраванняў, дзяржаўных і іншых крыніц, якія не забаронены заканадаўствам.

21 лютага 2024:

* Ніна Баршчэўская, доктар філалагічных навук.
* Ігар Лукашук, дырэктар Беларускага ліцэя ў Гайнаўцы.
* Ванда Марцінш, паэтэса і перакладчыца.
* Андрэй Янушкевіч, гісторык, выдавец.
* два чалавекі ўзнагароджаны непублічна з прычын бяспекі.
21 сакавіка 2025

* Аляксандр Варапаеў
21 сакавіка 2026
* Сяргей Багукалец, грамадскі актывіст, вайсковец і дзяржаўны дзеяч. 

## Гл. таксама 
* Партызанскі Народны крыж

Катэгорыя:Узнагароды Беларусі
Катэгорыя:З’явіліся ў 2023 годзе
Катэгорыя:2023 год у Беларусі
Катэгорыя:Медалі Аб’яднанага пераходнага кабінета Беларусі
Варашылаўскі сельсавет (Горацкі раён)

**Варашы́лаўскі сельсавет** — былая адміністрацыйна-тэрытарыяльная адзінка ў складзе Горацкага раёна Магілёўскай вобласці. Цэнтр — вёска Лукі.

Утвораны 21 жніўня 1925 года як **Асталопаўскі сельсавет** у складзе Горацкага раёна Аршанскай акругі БССР. Цэнтр — вёска Асталопава. Пасля скасавання акруговай сістэмы 26 ліпеня 1930 года ў Горацкім раёне БССР. 20 лістапада 1934 года вёска Асталопава перайменавана ў Варашылава, а сельсавет — у Варашылаўскі. З 20 лютага 1938 года ў складзе Горацкага раёна Магілёўскай вобласці БССР. Пасля вайны цэнтр сельсавета перанесены ў вёску Лукі. 16 ліпеня 1954 года скасаваны, тэрыторыя далучана да Ленінскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1925 годзе
Катэгорыя:Сельсаветы Беларусі, скасаваныя ў 1954 годзе
Казіміраўскі сельсавет (Горацкі раён)

**Казімі́раўскі сельсавет** — былая адміністрацыйна-тэрытарыяльная адзінка ў складзе Горацкага раёна БССР. Цэнтр — вёска Казіміраўка.

Утвораны 21 жніўня 1925 года ў складзе Горацкага раёна Аршанскай акругі БССР падчас скасавання Горацкага сельсавета. У яго склад увайшла тэрыторыя скасаванага Горацкага сельсавета, акрамя горада Горкі, дзе быў утвораны гарсавет. Пасля скасавання акруговай сістэмы 26 ліпеня 1930 года ў Горацкім раёне БССР. 25 сакавіка 1931 года сельсавет уключаны ў гарадскую рысу горада Горкі. 11 ліпеня 1931 года скасаваны, тэрыторыя перададзена ў адміністрацыйнае падпарадкаванне Горацкага гарсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1925 годзе
Катэгорыя:Сельсаветы Беларусі, скасаваныя ў 1931 годзе
Іван Паўлавіч Ксяневіч

**Іван Паўлавіч Ксяневіч** (, в. Русаковічы, Стаўбцоўскі раён — , Масква, Расійская Федэрацыя) — беларускі спецыяліст машынабудавання. Доктар тэхнічных навук, прафесар.

## Біяграфія 
Скончыў Беларускі дзяржаўны аграрны тэхнічны ўніверсітэт (1960). Працаваў на Мінскім трактарным заводзе, адначасна ў Беларускім політэхнічным інстытуце (1975—1979). З 1980 — у Міністэрстве трактарнага і сельскагаспадарчага машынабудавання СССР.
   

## Літаратура 
* Беларуская энцыклапедыя. У 18 т. Т. 18, кн. 1. — Мінск, 2004.
* Республика Беларусь : энциклопедия. [В 7 т.] Т. 4. — Минск, 2007.
* Минская область : энциклопедия. [В 2 т.] Т. 2. — Минск, 2007.
* Ксеневич Иван Павлович // Автотракторный факультет, 1951―2011 : БПИ — БГПА — БНТУ. — Минск, 2011. — С. 99.
 

Катэгорыя:Нарадзіліся ў Стаўбцоўскім раёне
Алмацінскі музычны каледж імя П. І. Чайкоўскага

**Алмацінскі музычны каледж імя П. І. Чайкоўскага** — першая ў Казахстане музычная навучальная ўстанова.

Першым дырэктарам быў , а яго намеснікам — будучы акадэмік, казахскі кампазітар Ахмет Жубанаў.

## Гісторыя 
Алма-Ацінскае музычнае вучылішча імя П. І. Чайкоўскага адкрылася ў 1931 годзе.

23 красавіка 1932 года выйшла пастанова «Аб перабудове літаратурна-мастацкіх арганізацый», і ў верасні 1932 года быў адкрыты музычна-драматычны тэхнікум. Першы дырэктар тэхнікума — савецкі, казахскі пісьменнік, драматург .

У год адкрыцця было прынята 30 вучняў. У 1933—1934 навучальным годзе студэнцкі кантынгент складаў ужо 130 чалавек, у іх ліку было 25 студэнтаў тэатральнага аддзялення. Урад Рэспублікі вырашыў адклікаць аспіранта Ленінградскай акадэміі мастацтвазнаўства Ахмета Куанавіча Жубанава і прызначыць яго намеснікам дырэктара. Неўзабаве па ініцыятыве А. Жубанава была створана эксперыментальная музычная майстэрня па ўдасканаленні народных інструментаў, адкрыты навукова-даследчы кабінет па запісе і вывучэнні народнай музыкі, арганізаваны студэнцкі ансамбль казахскіх народных інструментаў, які на Першым Усеказахстанскім злёце народных талентаў у 1934 годзе прадэманстраваў сваё майстэрства. Пастановай Прэзідыума КазЦВК было прынятае рашэнне аб стварэнні на аснове студэнцкага ансамбля аркестра казахскіх нацыянальных інструментаў (цяпер — ), дырыжорам і мастацкім кіраўніком якога быў прызначаны Ахмет Жубанаў.

У 1940 годзе ў гонар 100-гадовага юбілею П. І. Чайкоўскага вучылішчу было прысвоена імя кампазітара.

11 снежня 1995 года Загадам № 312 Міністэрства адукацыі Рэспублікі Казахстан музычнае вучылішча імя П. Чайкоўскага было пераўтворана ў музычны каледж.

У адпаведнасці з пастановай Урада Рэспублікі Казахстан ад 27 жніўня 1999 года №1264 «Аб рэарганізацыі ўстаноў Міністэрства аховы здароўя, адукацыі і спорту Рэспублікі Казахстан» музычны каледж імя П. І. Чайкоўскага становіцца Рэспубліканскім дзяржаўным казённым прадпрыемствам «Алмацінскі музычны каледж імя П. І. Чайкоўскага».

У 2017 годзе Алмацінскі музычны каледж імя П. І. Чайкоўскага першым сярод адукацыйных устаноў у сферы мастацтва паспяхова прайшоў працэс Міжнароднай акрэдытацыі.

## Літаратура 
* 
* 
*
Новая партыя

**Новая партыя** — назва, якую выкарыстоўваюць розныя палітычныя партыі:
*  Новая партыя - партыя Освальда Мослі
*  Новая партыя - правацэнтрысцкая партыя ў Кітайскай Рэспубліцы
*  Новая партыя - ліберальная партыя ў Бразіліі
*  Новая партыя Вафд - ліберальна-нацыяналістычная партыя ў Егіпце
Рэва

**Рэва**:

## Тапонім 
* Рэва (правінцыя Трэнта)

## Прозвішча 
* Уладзімір Сяргеевіч Рэва — украінскі футбаліст
Маргер

**Ма́ргер** — імя.

## Вядомыя асобы 
* **Маргер** — паўміфічны герой літоўскага супраціву агрэсіі Тэўтонскага ордэну, які ў 1337 годзе, не маючы магчымасці абараніць замак Пілены на ніжнім Нёмане ад крыжакоў, разам з іншымі абаронцамі і іх сем’ямі скончыў жыццё самагубствам. Гэты сюжэт ордэнскіх хронік XIV ст. быў рэактуалізаваны як гераічна-эпічны ў гістарычнай міфалогіі спачатку польскамоўных літвінаў XIX стагоддзя, а затым «младалітоўскага» нацыянальнага руху.
* Маргер Зарыньш — латвійскі кампазітар і пісьменнік

## Літаратура 
* Маргер (паэма), твор Уладзіслава Сыракомлі
* Маргер (опера), твор Канстанціна Горскага
Хмель (значэнні)

**Хмель**:
* Хмель (*Humulus*) — род шматгадовых травяністых раслін сямейства каноплевых.

## Прозвішча 
* Андрэй Валер’евіч Хмель (нар. 1983) — беларускі дзяржаўны дзеяч.
* Максім Аляксандравіч Хмель (нар. 1988) — беларускі плывец, майстар спорту Рэспублікі Беларусь.
Аграэнергетычны факультэт БДАТУ

**Аграэнергетычны факультэт** — адзін з факультэтаў Беларускага дзяржаўнага аграрнага тэхнічнага ўніверсітэта.

## Гісторыя 
15 лістапада 1954 года створаны факультэт электрыфікацыі сельскай гаспадаркі. У 1987 годзе факультэт электрыфікацыі сельскай гаспадаркі аб’яднаны з факультэтам аўтаматызацыі сельскагаспадарчай вытворчасці і атрымаў назву факультэт электрыфікацыі і аўтаматызацыі сельскай гаспадаркі. З 15 ліпеня 1997 года — аграэнергетычны факультэт.

## Спецыяльнасці 
* «Энергетычнае забеспячэнне сельскай гаспадаркі» (накіраванні)
* «Энергетычнае забеспячэнне сельскай гаспадаркі» (электраэнергетыка) са спецыялізацыямі
** «Электразабеспячэнне сельскай гаспадаркі»
** «Электрыфікацыя сельскай гаспадаркі»
* «Энергетычнае забеспячэнне сельскай гаспадаркі» (цеплаэнергетыка) са спецыялізацыяй
** «Цеплазабеспячэнне сельскай гаспадаркі»
* «Аўтаматызацыя тэхналагічных працэсаў і вытворчасцей» (сельская гаспадарка)

## Кафедры 
* электраабсталявання сельскагаспадарчых прадпрыемстваў
* энергетыкі
* практычнай падрыхтоўкі студэнтаў
* аўтаматызаваных сістэм кіравання вытворчасцю
* электратэхнікі
* фізікі
* замежных моў № 2

## Дэканы 
* Барыс Дзмітрыевіч Дайнікоў (15.11.1957-10.02.1960)
* Іван Фёдаравіч Кудраўцаў (11.02.1960-28.12.1961)
* Барыс Васілевіч Карасёў (29.12.1961-17.06.1968)
* Леў Андрэевіч Калінін (18.06.1968-10.12.1972)
* Леанід Сцяпанавіч Герасімовіч (11.12.1972-31.03.1976)
* Леў Андрэевіч Калінін (01.04.1976-03.05.1981)
* Генрых Іосіфавіч Януковіч (04.05.1981-22.02.1998)
* Віктар Андрэевіч Карацінскі (23.02.1998-30.11.2002)
* Алег Барысавіч Карасёў (01.12.2002-09.06.2005)
* Іван Васілевіч Пратасавіцкі

## Знакамітыя выпускнікі 
* Мікалай Мікалаевіч Анішчык
* Віктар Станіслававіч Жук
* Міхаіл Паўлавіч Кандрацьеў
* Юрый Станіслававіч Астравух
* Аляксандр Аркадзевіч Петух
* Андрэй Валер’евіч Хмель
* Уладзімір Уладзіміравіч Шатэрнік

## Спасылкі 
* Сайт факультэта 

 
Катэгорыя:Праспект Незалежнасці (Мінск)

Катэгорыя:З’явіліся ў 1954 годзе
Катэгорыя:1954 год у Мінску
Сабатаж

**Сабатаж** ( ад *saboter* — «стукаць чаравіком») — наўмыснае знішчэнне маёмасці або запаволенне працы з намерам нанесці шкоду бізнесу ці эканамічнай сістэме.

У крымінальным кодэксе БССР, які быў уведзены ў 1928 годзе і дзейнічаў да 1960 года, існаваў артыкул «контррэвалюцыйны сабатаж». Гэты від злачынства адносіўся да «контррэвалюцыйных злачынстваў» і характарызаваўся як «свядомае невыкананне кім-небудзь пэўных абавязкаў або наўмысна нядбайнае іх выкананне са спецыяльнай мэтай паслаблення ўлады ўрада і дзейнасці дзяржаўнага апарату». Каралася гэтае злачынства пазбаўленнем волі на тэрмін не ніжэй за адзін год з канфіскацыяй усёй або часткі маёмасці, з павышэннем пры асабліва абцяжваючых абставінах да расстрэлу з канфіскацыяй маёмасці. У крымінальным кодэксе БССР ад 1960 года артыкул за сабатаж быў выключаны.

## Гл. таксама 
*Італьянская забастоўка

Катэгорыя:Злачынствы
Шаркамедзь

**Шаркамéдзь** (польск. *Szarkomedź*, літ. *Šarkãmedis / Šarkãmedė*) — былы засценак на тэрыторыі Жупранскага сельсавета ў Ашмянскім раёне, знаходзіўся за 500 м на захад ад в. Клеі.

## Назва 
Назва балцка-літоўскага паходжання, утвораная з дзвюх асноў: *šarka* «сарока» і *medis* «дрэва» або *medė* «лес», і значыць «Сарочае дрэва» або «Сарочы лес». На тэрыторыі Ашмянскага раёна быў таксама засценак Шаркі. Ад *šarka* паходзіць таксама і назва Шаркаўшчыны.

Падобным чынам, праз складанне дзвюх асноў, у гэтым рэгіёне на левабярэжжы ракі Ашмянкі утвораныя тапонімы Гудагай, Пелегрында, гідронімы Лэйлубка, Індрубка.

Назва магла ўзнікнуць ад дрэва, якое сарокі ўпадабалі былі для гнездавання або на якім людзі часцей бачылі сарокаў, або ад леса, дзе гнездавалі сарокі. Так жа сама ў старажытных прусаў была вядомая зафіксаваная пад 1331 годам падчас апісання межаў мясцовая назва *Iwogarge* (**īvagarian*) «Савінае дрэва». У літоўцаў, латышоў, старажытных прусаў і сарока, і сава былі птушкамі-вешчунамі, з’яўленне і голас якіх прадказваў чалавеку тыя ці іншыя падзеі.

## Насельніцтва 
Паводле звестак, пададзеных у «Геаграфічным слоўніку Каралеўства Польскага» (адпаведны том выдадзены ў Варшаве ў 1890 годзе), у «шляхецкім засценку» Шаркамедзі была адна сядзіба, у якой было 15 жыхароў.

Катэгорыя:Былыя населеныя пункты Ашмянскага раёна
Дом па вуліцы Талстога, 15 (Полацк)

**Дом па вуліцы Талстога, 15** — будынак у Полацку. Пабудаваны ў 1912 г. Цяпер адміністрацыйны будынак.

## Архітэктура 
Помнік эклектычнай архітэктуры. Аднапавярховы прамавугольны ў плане будынак. Галоўны фасад «заціснуты» у раму, утвораную карнізам, цокалем і вуглавымі лапаткамі. Лучковыя аконныя праёмы абрамленыя ліштвамі, упрыгожаны сандрыкамі, складаны прафіляваны карніз упрыгожаны сухарыкамі. Фасад аздоблены падаконнымі нішамі і гарызантальнай цягай. Архітэктурны аб’ём завершаны вальмавым дахам.

## Спасылкі 
* 

Катэгорыя:1912 год у Полацку
Катэгорыя:Збудаванні Беларусі ў стылі эклектыкі
Катэгорыя:Вуліца Талстога (Полацк)